《冬节忤寒约客默坐爇品字柴作五禽戏体中差小》
宋代·郑清之

少日爱花螽跃跃，老去冻蚕已休织。
水付山郭一枝晓，忽到窗前一叹息。
年年雪裹自作春，摇手东皇不相识。
衣冠古岸绮季至，介胄嶙峋亚夫色。
从来魏徵赵妩媚，要是广平终铁石。
月香水影儿女语，千古诗肠描不得。
笑冯与可幻竹君，相对无言面深墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。